โรลส์-รอยซ์

ข้อมูลสำหรับสื่อมวลชน

**โรลส์-รอยซ์เผยข้อมูลเชิงลึกเกี่ยวกับผู้บริโภคในตลาดซูเปอร์ลักซ์ชัวรี**

 **เบื้องหลังการรังสรรค์ ‘นิว โกสต์’**



30 กรกฎาคม 2563, กู๊ดวูด

* เชิญชมภาพยนตร์แอนิเมชันเรื่องแรกจากทั้งหมด 4 เรื่องที่จะมาให้ข้อมูลเชิงลึกเกี่ยวกับรายละเอียดการรังสรรค์ ‘นิว โกสต์’
* ยุค ‘โพสต์ ออปพิวเลนซ์’ (Post Opulence) คือแนวคิดการออกแบบที่เพิ่งถือกำเนิดใหม่ มีความโดดเด่นที่ความเรียบง่ายและลดทอนสิ่งที่ไม่จำเป็น
* รับฟังรายการพ็อดคาสต์ที่จะพาคุณไปสำรวจการออกแบบและปรัชญาด้านวิศวกรรมของ ‘นิว โกสต์’ ได้แล้ววันนี้

เมื่อ 6 ปีที่ก่อน ทีมงานหน่วยข่าวกรองแห่งความหรูหราซึ่งประกอบด้วยผู้เชี่ยวชาญ นักออกแบบ วิศวกร และช่างฝีมือ ได้มารวมตัวกันเพื่อเริ่มพัฒนา ‘โกสต์’ รุ่นใหม่ของโรลส์-รอยซ์ และเช่นเดียวกับ ‘กู๊ดวูด โกสต์’ รุ่นแรกที่เปิดตัวในปี 2552 ทีมงานของเราก็ได้ทำงานอย่างทุ่มเทเพื่อให้มั่นใจว่า ‘นิว โกสต์’ จะเป็นยนตรกรรมที่มีความโดดเด่นไม่แพ้ยนตรกรรมอื่นๆ ของโรลส์-รอยซ์ และแสดงถึงค่านิยมของลูกค้ากลุ่มพิเศษของเรา

นับตั้งแต่การเปิดตัว ‘โกสต์’ ซึ่งในเวลาต่อมาได้กลายเป็นยนตรกรรมที่ประสบความสำเร็จมากที่สุดในประวัติศาสตร์ของโรลส์-รอยซ์ ความสัมพันธ์ที่แน่นแฟ้นระหว่างแบรนด์และลูกค้าก็ทำให้บริษัทสามารถเข้าถึงข้อมูลมากมาย ที่เผยให้เห็นถึงความสนใจ และความคิดเห็นที่หลากหลาย รวมถึงรสนิยมต่อความหรูหราของลูกค้าที่เปลี่ยนแปลงไป การวิจัยเบื้องต้นนี้ช่วยให้ทีมสามารถสรรค์สร้างผลิตภัณฑ์ที่มุ่งตอบโจทย์ความต้องการของลูกค้าคนพิเศษเหล่านี้ ข้อมูลเชิงลึกนี้ยังเป็นแนวทางให้นักออกแบบ วิศวกร และช่างฝีมือที่โรลส์-รอยซ์ในการพัฒนา ‘นิว โกสต์’ ที่มีความก้าวหน้าและทันสมัยอย่างมาก

นอกจากจะทำหน้าที่ดำเนินการวิจัยแล้ว ผู้เชี่ยวชาญของแบรนด์ยังได้รับเชิญให้มาร่วมนำเสนอผลการวิจัยของพวกเขาในภาพยนตร์สั้นเรื่องนี้ด้วย โรลส์-รอยซ์จะแบ่งปันข้อมูลเชิงลึกบางส่วนเพื่อแสดงให้เห็นถึงสาระสำคัญที่เป็นพื้นฐานของความเป็น ‘นิว โกสต์’ ที่ล้ำสมัย ก่อนการเปิดตัวอย่างเป็นทางการในฤดูใบไม้ร่วงปีนี้

ภาพยนตร์ชุดนี้เริ่มต้นที่ เฮนรี โคล้ก (Henry Cloke) นักออกแบบของโรลส์-รอยซ์ผู้ที่จะมาเล่าถึงแนวคิดทางสุนทรียศาสตร์ที่กำลังเป็นที่นิยมมากขึ้น โดยมีจุดเด่นที่ความบริสุทธิ์และความเรียบง่าย ซึ่งเรียกกันภายในแบรนด์ว่า ‘โพสต์ ออปพิวเลนซ์’ (Post Opulence) โคล้กกล่าวว่า “เราพบว่าลูกค้า ‘โกสต์’ มองหาผลิตภัณฑ์ที่สามารถเปล่งประกายความสมบูรณ์แบบออกมาจากภายในโดยไม่ต้องพยายาม พวกเขาปฏิเสธรายละเอียดที่ดูยุ่งยากและลูกเล่นแพรวพราว แต่สนใจงานออกแบบคุณภาพเยี่ยมที่รังสรรค์อย่างพิถีพิถัน ผลงานที่ดูสมบูรณ์แม้ปรากฎกายหน้าผู้เชี่ยวชาญที่เข้มงวด ปรัชญานี้เองคือนิยามของการออกแบบที่เรียบง่ายของ ‘นิว โกสต์’”

แบรนด์เลือกที่จะใช้สื่อแอนิเมชันซึ่งกำลังเป็นที่นิยมมากขึ้นเรื่อยๆ ในการนำเสนอข้อมูลเหล่านี้ ชาร์ลี เดวิส (Charlie Davis) นักวาดภาพประกอบชื่อดัง ได้รับเลือกให้เป็นผู้ถ่ายทอดข้อมูลเหล่านี้อย่างงดงามและ สอดคล้องกับ ‘นิว โกสต์’ ที่เปี่ยมไปด้วยความก้าวหน้าและล้ำสมัยนี้

นอกเหนือจากข้อมูลเชิงลึกที่ได้รับการนำเสนอในรูปแบบของภาพเคลื่อนไหวแล้ว ยังมีการเปิดตัวพอดแคสต์จำนวน 5 ชุด เป็นรายการที่จะมาบอกเล่าสิ่งที่แบรนด์ค้นพบ รวมถึงข้อมูลเชิงลึกเกี่ยวกับวัสดุและแนวคิดด้านวิศวกรรมที่เป็นรากฐานของ ‘นิว โกสต์’ ดำเนินรายการโดยโจฮันนา อาเกอร์มัน รอส (Johanna Agerman Ross) ภัณฑารักษ์แผนกศตวรรษที่ 20 และการออกแบบเฟอร์นิเจอร์และผลิตภัณฑ์ร่วมสมัยของพิพิธภัณฑ์ Victoria & Albert ณ กรุงลอนดอน พ็อดคาสต์นี้สามารถรับฟังได้ทาง [Apple](https://podcasts.apple.com/gb/podcast/ghost-stories-a-rolls-royce-podcast/id1501910881), [Google](https://www.google.com/podcasts?feed=aHR0cHM6Ly9mZWVkLnBvZGJlYW4uY29tL3JybWMvZmVlZC54bWw%3D), [Spotify](https://open.spotify.com/show/1jFTTaQS6OnOd6RVIr8Xqp?si=RUn69qHcS7mobJMbh1Da6A) และ [Deezer](https://www.deezer.com/en/show/1477092)

++++++++++

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [ทวิตเตอร์](https://twitter.com/rollsroycemedia) **และ** [อินสตาแกรม](https://www.instagram.com/rollsroycemedia/)

**ข้อมูลสำหรับบรรณาธิการ**

* โรลส์-รอยซ์ มอเตอร์ คาร์ส **(Rolls-Royce Motor Cars)**

โรลส์-รอยซ์ มอเตอร์ คาร์ส เป็นบริษัทในเครือ บีเอ็มดับเบิลยู กรุ๊ป มีสำนักงานใหญ่และฐานการผลิตอยู่ที่กู๊ดวูด เวสต์ซัสเซก ซึ่งเป็นสถานที่แห่งเดียวในโลก ที่ยนตรกรรมระดับซูเปอร์ลักซ์ชัวรีทุกคัน ผ่านการประกอบด้วยมืออย่างประณีต โดยพนักงานผู้เชี่ยวชาญทั้งชายและหญิงกว่า 2,000 ชีวิต ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใดๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

**Contacts:**

**Thailand**

บุศราพร เจริญกุลศักดิ์ +668 1665 1995 bussaraporn.c@rrmcapac.com

ธาร สุขานุศาสน์ +666 5525 5710 tarn.suk@mgc-asia.com

**Regional (Asia Pacific – Central)**

Helpdesk +65 9017 6272 \* info@rrmcapac.com

 +668 3076 6196

Hal Serudin +65 6838 9675 hal.serudin@rolls-roycemotorcars.com
*\*whatsapp*